
ΘΕΜΑ: «Προκήρυξη εκδήλωσης ενδιαφέροντος για διήμερη εκδρομή  στην Αθήνα του 7ου Γυμνασίου Βόλου   

 
Το    7ο  Γυμνάσιο  Βόλου πρόκειται να πραγματοποιήσει διήμερη εκπαιδευτική εκδρομή  στην Αθήνα  από 20/01/2020 έως  21/01/2020. 

Ο προβλεπόμενος αριθμός συμμετεχόντων μαθητών είναι 58 - 60 και θα συνοδεύσουν 4  καθηγητές, οπότε θα χρειαστεί 1 πούλμαν διώροφο. 
Συγκεκριμένα το πρόγραμμα της εκδρομής έχει ως εξής :
ΔΕΥΤΕΡΑ 20/01/2020
· Οι μαθητές με τους συνοδούς καθηγητές  θα αναχωρήσουν από το χώρο του σχολείου στις 7:15 π.μ. 

· Με μία ή δύο , αν χρειαστεί , ενδιάμεσες στάσεις θα φτάσουμε στην Αθήνα περίπου στις 12:30  μ.μ.
· Φαγητό και ξεκούραση με βόλτα  στο Μοναστηράκι ή στην περιοχή της Πλάκας.

· Τακτοποίηση  στο ξενοδοχείο, το οποίο θα προτιμούσαμε να είναι κοντά στο Σύνταγμα (περιοχή Πλάκας ή Κουκάκι, αποκλειομένης της Ομόνοιας). Αναχώρηση για το κτίριο της  Βουλής στο οποίο πρέπει να βρισκόμαστε στις 19:00 μ.μ  και ξενάγηση για περίπου 1.30 ώρα .

· Αναχώρηση για παρακολούθηση θεατρικής παράστασης και επιστροφή στο ξενοδοχείο.
ΤΡΙΤΗ 21/01/2019   
· Πρωινό στο ξενοδοχείο και στις 10.00 αναχώρηση για παρακολούθηση εκπαιδευτικού προγράμματος με τίτλο << Μια ημέρα στην Αρχαία Ελλάδα>> διάρκειας 11/2 ώρας. 
· Επίσκεψη στο Κέντρο Πολιτισμού, Ίδρυμα Σταύρος Νιάρχος (Λεωφόρος Συγγρού 364, Καλλιθέα) 
· Αναχώρηση για Βόλο στις 16:00 με μία ενδιάμεση στάση.  
· Άφιξη στο χώρο του σχολείου περίπου στις  21.00 μ.μ.

Ως μεταφορικό μέσο θα χρησιμοποιηθεί τουριστικό λεωφορείο ,το οποίο θα πρέπει να πληροί όλους τους προβλεπόμενους από το νόμο όρους και τις προϋποθέσεις. Το  ταξιδιωτικό πρακτορείο  που θα υποβάλλει οικονομική προσφορά, αναλαμβάνει την υποχρεωτική ασφάλιση αστικής ευθύνης καθώς και την ασφάλιση για την κάλυψη εξόδων σε περίπτωση ατυχήματος και σε περίπτωση ανάγκης για ιατροφαρμακευτική περίθαλψη. 

Στην προσφορά επιθυμούμε να περιλαμβάνεται και 1 εισιτήριο δωρεάν συμμετοχής (για μαθητή με οικονομικά προβλήματα).

Καλούνται τα ενδιαφερόμενα ταξιδιωτικά πρακτορεία να υποβάλουν στο σχολείο κλειστή προσφορά μέχρι την Πέμπτη, 19/12/2019 και ώρα 12.00 μ.μ., όπου θα αναγράφεται η συνολική τιμή της οργανωμένης εκδρομής, η επιβάρυνση ανά μαθητή και το περιεχόμενο των προσφερόμενων υπηρεσιών ανά μαθητή..

Μαζί με την προσφορά θα κατατίθεται και φωτοτυπία της άδειας λειτουργίας του ταξιδιωτικού πρακτορείου από τον ΕΟΤ καθώς και υπεύθυνη δήλωση ότι το ειδικό σήμα λειτουργίας είναι σε ισχύ.
Η επιλογή του πρακτορείου θα γίνει από πενταμελή επιτροπή του Σχολείου και θα συνεκτιμηθούν:

1. Η προσφερόμενη τιμή

2. Οι προσφερόμενες υπηρεσίες.

 Μετά την επιλογή του πρακτορείου, θα υπογραφεί συμφωνητικό, μεταξύ του πρακτορείου και του σχολείου.

